C 125/450
ET
Euroopa Liidu Teataja
5.4.2023
Kolmapäev, 14. september 2022
b) lõikesse 3 lisatakse järgmine lõik: „Esimeses lõigus osutatud seadusandliku ettepaneku koostamisel võtab komisjon arvesse: a) määruse (EÜ) nr 401/2009 artikli 10a alusel loodud kliimamuutusi käsitlev Euroopa teadusnõukogu nõuandeid; b) direktiivi (EL) 2021/1119 artikli 4 lõikes 4 sätestatud kavandatavat liidu kasvuhoonegaaside soovituslikku eelarvet; c) lõimitud riiklikke energia- ja kliimakavasid, mille liikmesriigid on esitanud 30. juuniks 2024 vastavalt määruse (EL) 2018/1999 artikli 14 lõikele 2; d) käesoleva direktiivi rakendamisel saadud kogemusi, sealhulgas säästlikkuse ja kasvuhoonegaaside heite vähendamise kriteeriumid ning e) taastuvatest energiaallikatest toodetud energia tehnoloogia arengut.“; c) lisatakse järgmine lõige: „4a.
Komisjon vaatab ... [kaks aastat pärast käesoleva muutmisdirektiivi jõustumist] käesoleva direktiivi rakendamise läbi ja avaldab aruande, milles esitatakse läbivaatamise järeldused.
Aruandes käsitletakse eelkõige järgmist: a) taastuvenergia kasutuselevõtu välismõju ja selle mõju keskkonnale; b) käesoleva direktiivi rakendamise sotsiaal-majanduslikud eelised; c) kava „REPowerEU“ kohaste taastuvenergiaga seotud asjaomaste algatuste rakendamise seis; d) kas elektrienergia nõudluse kasvule transpordi-, tööstus-, ehitus- ning kütte- ja jahutussektoris ning muud kui bioloogilist päritolu taastuvkütuste tootmises vastab samaväärne taastuvenergia tootmisvõimsus; e) käesoleva direktiivi artiklis 2 määratletud primaarsest puitbiomassist saadud kütuste osakaalu järkjärguline vähendamine 2030. aastaks, et võtta neid arvesse artikli 3 lõikes 1 osutatud taastuvenergia eesmärkide saavutamisel, tuginedes komisjoni mõjuhinnangule.
Kõnealune järkjärgulise vähendamise läbivaatamine tehakse hiljemalt ...
[kolm aastat pärast käesoleva muutmisdirektiivi ülevõtmist] [ME 48].
Komisjon ja liikmesriikide pädevad asutused kohanduvad pidevalt halduskorda kooskõlas parimate haldustavadega ja võtavad kõiki muid meetmeid, et käesoleva määruse täitmist lihtsustada, ning vähendavad asjaomaste osalejate ja mõjutatud sektorite jaoks täitmise tagamise kulusid miinimumini.“; 23)
artiklit 35 muudetakse järgmiselt: a) lõige 2 asendatakse järgmisega: „Artikli 8 lõike 3 teises lõigus, artikli 29a lõikes 3, artikli 26 lõike 2 neljandas ja viiendas lõigus, artikli 27 lõike 1 teises lõigus, artikli 27 lõike 3 neljandas lõigus, artikli 28 lõikes 5, artikli 28 lõike 6 teises lõigus, artikli 31 lõike 5 teises lõigus ja artikli 31a lõike 2 teises lõigus osutatud õigus võtta vastu delegeeritud õigusakte antakse komisjonile viieks aastaks alates [käesoleva muutmisdirektiivi jõustumisest].
Komisjon koostab hiljemalt üheksa kuud enne kõnealuse viie aasta pikkuse ajavahemiku lõppemist volituste delegeerimist käsitleva aruande.
Volituste delegeerimist pikendatakse automaatselt samaks ajavahemikuks, välja arvatud juhul, kui Euroopa Parlament või nõukogu esitab selle suhtes vastuväite hiljemalt kolm kuud enne iga ajavahemiku lõppemist.“;